
I  denne  Verden  med  dens  Synd  og  Mørke  er  guddommelig 
Vejlednig  i  højeste  Grad  nødvendig.  Vidende  dette  har  vor 
Skaber  med  gavmild  Haand  forsynet  os  dermed,  og  det  er 
hans  Hensigt,  at  alle  Mennesker  skal  nyde  godt  deraf  i  ful- 
deste Udstrækning.  Ikke  paa  noget  Tidspunkt  lige  fra  Be- 
gyndelsen har  Verden  været  overladt  til  sig  selv. 

Han  gav  os  Øjne,  at  vi  kan  se,  og  Øren,  at  vi  kan  høre,  og 
Hjerter,  at  vi  kan  forstaa.  Han  har  saaledes  begavet  os  med 
alle  vore  naturlige  Sanser,  at  vi  ikke  skal  snuble,  men  være 
i  Stand  til  at  undgaa  de  Faldgruber  og  Snarer,  der  møder  os 
paa  vor  Vandring  gennem  dette  Liv. 

Overvej  for  et  Øjeblik,  hvad  det  vil  sige  at  være  blind  eller 
døv,  ikke  i  Stand  til  at  betragte  vore  Omgivelser  i  Verden, 
til  at  se  en  truende  Fare  eller  blive  advaret  mod  en  sig  nær- 
mende Ulykke.  Hvor  taknemmelige  vi  burde  være  for  disse 

guddommelige  Egenskaber,  ved  Hjælp  af  hvilke  vi  undgaar 
saa  mange  Farer.  Men  der  er  mange,  som  har  Øjne  uden  at 
se,  Øren  uden  at  høre  og  Hjerter  uden  at  forstaa.  Der  er 
mange  Farer,  Afgrunde  og  Snarer  paa  vor  Vej  gennem  Livet 
paa  Jorden,  der  er  langt  større  og  meget  farligere  end  dem, 
de  truer  os  med  legemlig  Skade. 

I  en  af  Herrens  Aabenbaringer  til  Joseph  Smith,  de  sidste 
Dages  Profet,  forekommer  den  Udtalelse,  at  »Aanden  og  Le- 
gemet er  Menneskets  Sjæl«.  Hvilken  klar,  tydelig  og  let- 
fattelig Forklaring  er  her  ikke  givet  af,  hvad  der  forhen 
havde  været  saa  uklart  og  gaadefuldt.  Aanden,  der  kom  fra 
Gud,  forenet  med  det  jordiske  Legeme,  udgør  en  levende  Sjæl. 
Legemet  drager  Næring  fra  Jordens  fysiske  Stoffer,  hvorfra 
det  kom,  og  uden  hvilken  det  hverken  kunde  leve  eller  vokse. 
Aanden  modtager  sin  Næring  fra  Gud,  hvorfra  den  kom.  Le- 
gemet er  udsat  for  mange  Onder  og  Daarligheder  —  Svag- 
heder af  forskellig  Slags,  for  talrige  til  blot  at  nævnes,  men  de 
kan  sammenfattes  under  en  Fællesbetegnelse:  »Sj^gdoim. 
Aanden  er  ligeledes  udsat  for  mange  Onder  og  Plager  —  alle 
Slags  Farsoter:  Løgn,  Bedrageri,  Falsk,  Bagtalelse,  Tyveri, 
Løsagtighed  og  endog  Mord  —  hele  Listen  over  Forbrydelser, 
aandelige  Pestilenser,  der  alle  kan  sammenfattes  under  Fæl- 
lesnævnet: »Synd«.  Hvad  Sygdom  er  for  Legemet,  er  Synd  for 
Aanden. 

Hvor  taknemmelige  bor  vi  ikke  være  for  Lægen,  der  lindrer 
vore  legemlige  Smerter  og  ved  Anvendelsen  af  de  rette  Læge- 
midler tilvejebringer  Helbredelse.  Men  hvor  langt  mere  tak- 
nemmelig burde  vi  være  for  den  store  Læge,  der  sidder  paa 
sin  Trone  i  Himmelen  ved  Guds  højre  Haand,  og  hvis  Læge- 
middel —  den  Herre  Jesu  Kristi  Evangelium  —  helbreder  for 
enhver  baade  legemlig  og  aandelig  Sygdom,  et  virkeligt  Uni- 
versalmiddel for  den  lidende  Menneskehed. 

Ofte  ser  vi  ulykkelige  Mennesker,  der  formedelst  Sygdom, 
Ulykke  eller  paa  anden  Maade  er  blevne  frygteligt  vansirede 
—  et  brækket  Kæbeben  ved  at  blive  sparket  af  en  Hest,  et  Øje 

slaaet  ud,  en  Arm  eller  et  Ben  revet  af.  Vi  udbryder:  Hvilket 
Syn,  hvor  frygteligt!  Men  en  saadan  Vansiring  for  Livstid  er 
ikke  halvt  saa  frygteligt  som  at  lide  aandelig  Skade,  være 
aandelig  Krøbling.  Ingen  religiøse  Tilskyndelser,  ingen  Ær- 
bødighed for  Gud  eller  hellige  Ting,  den  aandelige  Høresans 
døvet,  det  aandelige  Syn  ødelagt.  Hvor  stygt  og  frastødende. 
Hvilken  frygtelig  Vanførhed. 

Disse  er  de,  der  har  Øjne,  men  ikke  ser,  har  Øren,  men  hører 
ikke,  og  har  Hjerter,  men  forstaar  ikke.  De  kan  ikke  faa  Øje 
paa  Gud,  og  dog  er  han  til  Stede  overalt  og  aabenbarer  sig  i 
alle  sine  Skabelser.  De  kan  ikke  høre  hans  Stemme,  og  dog 
lyder  den  overalt  i  Universet;  de  kan  ikke  forstaa  den  »hvi- 
skende Stemme«,  som  vi  sommetider  kalder  vor  Samvittig- 
hed, der  taler  blødt  og  indtrængende  til  vor  Sjæls  Indre 
sigende:  »Dette  er  Vejen,  følg  den.« 

Det  er  i  Sandhed  en  stor  Ulykke  at  miste  Brugen  af  vore 
naturlige  Øjne,  men  hvor  langt  større  er  ikke  Tabet  af  vort 
aandelige  Syn,  thi  som  vi  læser:  »hvor  der  ikke  er  Syner,  bli- 
ver et  Folk  tøjlesløst«.  Af  Hensyn  til  Menneskenes  Behov  har 
Gud  yderligere  oprejst  Profeter  i  forskellige  Tidsaldre  og 
evangeliske  Uddelinger,  og  i  Særdeleshed  naar  han  har  haft 
et  Budskab  at  bringe  til  Menneskene  i  Forbindelse  med  hans 
Hensigters  Udforelse.  Profeten  Amos  fortæller  os,  at  »den 
Herre,  Herre  gør  ikke  noget,  uden  at  han  har  aabenbaret  sin 
Hemmelighed  for  sine  Tjenere,  Profeterne«. 

Jo,  vi  behøver  Profeter  og  Apostle;  og  paa  intet  Tidspunkt 
har  dette  Behov  været  større  end  netop  nu.  Vi  trænger  til 
hellige  Mænd,  der  kan  tale  og  skrive  saaledes,  som  de  er  paa- 
virkede af  den  Helligaand,  hvorfor  Herren  har  sendt  dem  til 
os.  Profeterne  blev  stenede  og  Apostlene  ihjelslagne,  men 
deres  Vidnesbyrd,  som  de  beseglede  med  deres  Blod,  lyder 
ned  gennem  Tiderne  og  bringer  os  gennem  den  hellige  Skrift 
Kundskaben  om  den  sande  og  levende  Gud  og  Jesus  Kristus, 
som  han  har  sendt,  og  viser  os  Livets  Vej  saa  tydeligt,  at  selv 
en  Daare  ikke  behøver  at  fare  vild. 

Vi  læser  hos  Job,  at  der  er  en  Aand  i  Mennesket,  og  at  den 
Almægtiges  Inspiration  giver  den  Forstand.  Herren  virker 
blandt  alle  sine  Børn.  Det  er  den  Aand,  der  oplyser  hver  Sjæl, 
der  kommer  til  Verden.  Al  den  Kundskab  og  Forstand,  som 
Mennesker  har  opnaaet,  er  kommen  gennem  den  Almægtiges 
Inspiration.  Alle  Opdagelser  og  Opfindelser,  der  er  af  saa  af- 
gørende Betydning  for  vor  Tids  høje  Civilisation,  er  komne 
til  os  gennem  den  samme  guddommelige  Kilde.  Menneskene 
har  imidlertid  ikke  altid  været  villige  til  at  indrømme  dette. 
Man  har  sagt:  »Det  er  ikke  Inspiration,  men  Perspiration.« 
Det  er  kun  tildels  rigtigt,  thi  det  er  begge  Dele.  Herren  kan 
sikkert  bedst  bruge  dem,  der  arbejder  og  studerer  i  deres 
Søgen  efter  Sandhed.  En  Opfinder  sætter  ikke  noget  af  sin 
Ære  til  ved  at  sige,  at  Gud  har  benyttet  ham  som  sit  Redskab 
til  at  bringe  en  Sandhed  frem  for  Lyset. 

Denne  aandelige  Vejledning  eller  Inspiration  er  som  alle- 
rede nævnt  en  Velsignelse,  der  i  mere  eller  mindre  Grad  kom- 
mer alle  Mennesker  tilgode,  troende  vantro,  gode  og  slette. 
Dette  er  ogsaa  guddommelig  Vejledning,  men  dersom  vi  vil 
erhverve  os  Kundskab  om  de  Ting,  der  hører  Gud  til,  og  sikre 
os  evigt  Liv  i  hans  Nærhed,  da  vil  det  være  nødvendigt  at 
modtage  en  særlig  Fylde  af  hans  Aand  —  hvilket  kun  kan 
ske  gennem  Evangeliets  rensende  Indflydelse  —  nemlig  den 
Helligaands  Gave,  og  denne  Aand  kan  ikke  bo  i  urene  Taber- 
nakler. 

Lad  mig  nu  henlede  Deres  Opmærksomhed  paa  nogle  faa 
Udtalelser,  som  findes  i  Herrens  Aabenbaringer  til  Profeten 
Joseph  Smith:  »Herrens  Herlighed  er  Intelligens.«  »Det  er 
umuligt  for  et  Menneske  at  blive  frelst  i  Uvidenhed.«  Og  atter: 
»Et  Menneske  frelses  ikke  hurtigere,  end  han  erhverver  Kund- 
skab.« Disse  Aforismer  er  i  fuldkommen  Overensstemmelse 
med  vor  Frelsers  Ord,  naar  han  siger:  »Og  dette  er  det  evige 
Liv,  at  de  kende  dig,  den  eneste  sande  Gud  og  den,  du  ud- 
sendte, Jesus  Kristus.« 

Hvorledes  kan  vi  da  opnaa  denne  for  vor  Frelse  saa  nød- 

vendige  Kundskab,  hvilken  er  ensbetydende  med  selve  det 
evige  Liv?  Ogsaa  i  dette  trænger  vi  til  guddommelig  Vejled- 
ning. Vi  behover  Guds  Aands  vedvarende  Ledsagelse,  den 
Helligaands  Gave.  Jeg  citerer  fra  Pauli  Brev  til  Korinthierne: 
»Hvad  intet  Øje  har  set,  og  intet  Øre  har  hørt,  og  ikke  er  op- 
kommet i  noget  Menneskes  Hjerte,  hvad  Gud  har  beredt  dem, 
som  elske  ham.  Men  os  aabenbarede  Gud  det  ved  Aanden;  thi 
Aanden  ransager  alle  Ting,  ogsaa  Guds  Dybder.  Thi  hvilket 
Menneske  véd,  hvad  der  er  i  Mennesket,  uden  Menneskets 
Aand,  som  er  i  ham?  Saaledes  har  heller  ingen  erkendt,  hvad 
der  er  i  Gud,  uden  Guds  Aand.«  Det  er  derfor  tydeligt,  at  Be- 
siddelsen af  den  Helligaands  Gave  er  nødvendig.  Hvorledes 
skal  vi  skaffe  os  den? 

De  Sidste-Dages  Hellige  kender  den  Lov,  ved  hvilken  denne 
kostelige  Gave  erholdes;  og  de,  som  ikke  hører  vort  Samfund 
til,  burde  ikke  være  uvidende  om  den,  thi  den  er  tydelig  frem- 
sat i  Bibelen,  som  er  Guds  Ord.  Læs  Apostelen  Peters  Ord  til 
Forsamlingen  paa  Pinsefestens  Dag,  efter  at  han  havde  præ- 
diket til  dem  om  Jesus  og  ham  korsfæstet,  indtil  det  stak  dem 
i  deres  Hjerter,  og  de  kom  og  sagde  til  ham  og  de  øvrige 
Apostle:  »I  Mænd,  Brødre,  hvad  skal  vi  gøre?«  Dette  er  det  alt- 
overvejende Spørgsmaal,  og  Peter,  der  saå  deres  Tro,  svarede: 
»Omvender  eder,  og  hver  af  eder  lade  sig  døbe  paa  Jesu 
Kristi  Navn  til  eders  Synders  Forladelse;  og  I  skulle  faa  den 
Helligaands  Gave.«  Men  er  dette  bogstaveligt,  og  kan  denne 
Gave  gives  til  Mennesker,  og  om  den  kan,  hvorledes?  Den  kan 
i  Sandhed  meddeles  dem,  der  er  blevne  rensede  gennem 
Evangeliet,  de  omvendte  og  døbte  Troende,  ved  Haandspaa- 
læggelse  af  Mænd  guddommeligt  beskikkede  til  at  udføre 
denne  hellige  Handling,  saaledes  som  Skrifterne  bevidner. 

Det  er  ved  at  være  i  Besiddelse  af  denne  Gave,  at  Menne- 
sket igen  kan  komme  tilbage  til  Gud.  Det  er  guddommelig 
Vejledning,  uden  hvilken  intet  Menneske  nogensinde  kan  op- 
naa  evigt  Liv.  Uden  denne  er  det  umuligt  at  blive  frelste.  At 
forkaste  den  er  at  forkaste  Jesu  Kristi  Evangelium  i  dets  Hel- 

hed.  Ikke  alene  er  det  nødvendigt,  at  vi  erhverver  os  denne 
Gave,  men  vi  maa  leve  vort  Liv  saaledes,  at  denne  Aand  ved- 
blivende vil  bo  hos  os,  thi  Guds  Aand  vil  ikke  dvæle  i  urene 
Tabernakler.  Vi  kan  have  den  ligesaa  længe,  som  vi  har  Syn- 
dernes Forladelse,  ved  at  vi  vender  os  bort  fra  dem,  og  ikke 
et  Øjeblik  længere. 

Angaaende  denne  Aands  virkelige  Tilkendegivelse  vil  jeg 
igen  henvise  til  Skriften.  Paulus  siger,  idet  han  skriver  til  de 
Hellige,  der  havde  modtaget  den  Helligaands  Gave  ved 
Haandspaalæggelse,  saaledes  som  alle  Medlemmer  af  den  op- 
rindelige Kirke  havde:  »Vide  I  ikke,  at  I  er  Guds  Tempel,  og 
Guds  Aand  bor  i  eder?  Dersom  nogen  fordærver  Guds  Tempel, 
skal  Gud  fordærve  ham;  thi  Guds  Tempel  er  helligt,  og  det 
er  jo  I.«  Endvidere  skriver  Paules  til  Timotheus:  »Forsøm 
ikke  den  Naadegave,  som  er  i  dig,  som  blev  given  dig  under 
Profeti  med  Haandspaalæggelse  af  de  Ældste.«  Og  atter,  i  det 
andet  Brev  til  Timotheus,  minder  han  ham  igen  om  dette: 
»Derfor  paaminder  jeg  dig,  at  du  opflammer  den  Guds  Naade- 
gave, som  er  i  dig  ved  mine  Hænders  Paalæggelse.« 

Filip  prædikede  Evangeliet  i  Samaria,  og  mange  troede  og 
blev  døbt.  Videre  læser  vi:  »Men  da  Apostlene  i  Jerusalem 
hørte,  at  Samaria  havde  taget  imod  Guds  Ord,  sendte  de  Peter 
og  Johannes  til  dem,  og  da  disse  var  komne  derned,  bade  de 
for  dem  om,  at  de  maatte  faa  den  Helligaand;  thi  den  var 
endnu  ikke  falden  paa  nogen  af  dem,  men  de  var  blot  døbt 
til  den  Herre  Jesu  Navn.  Da  lagde  de  Hænderne  paa  dem,  og 
de  fik  den  Helligaand.«  David,  Israels  Konge,  var  en  Mand 
efter  Guds  Hjerte,  men  han  syndede  imod  Gud  og  paadrog 
sig  hans  Vrede.  Guds  Aand  havde  forladt  ham,  og  i  sin  Smerte 
raabte  han  til  Herren  med  et  sønderknust  Hjerte  og  en  anger- 
given Aand:  »Gud,  skab  mig  et  rent  Hjerte  og  forny  den  rette 
Aand  inden  i  mig.  Bortkast  mig  ikke  fra  dit  Ansigt  og  tag 
ikke  din  Helligaand  fra  mig.« 

Det  fremgaar  saaledes  af  disse  og  mange  andre  Skriftsteder, 
at  den  Helligaands  Gave  var  en  Realitet,   og  at  Skrifterne 

strømmer  over  af  Udtalelser  om  dens  Tilkendegivelser  blandt 
Medlemmerne  af  Guds  Kirke  i  forskellige  Uddelinger.  Dette 
er  ogsaa  Tilfældet  med  nærværende  Uddeling,  da  Gud  igen 
har  oprejst  en  Profet  og  gengivet  Evangeliet  i  dets  oprindelige 
Renhed  og  paany  organiseret  sin  Kirke,  som  han  har  for- 
lenet med  Kraft  »fra  det  Høje«  ved  at  gengive  Præstedømmet 
til  at  forvalte  i  hans  Navn,  hvorved  alle  Evangeliets  hellige 
Handlinger  bliver  virksomme  og  gyldige. 

Lad  mig  nu  til  Slutning  gentage,  hvad  jeg  sagde  i  Begyn- 
delsen. I  en  Verden  fuld  af  Synd  og  Mørke  trænges  der  i  høj 
Grad  til  guddommelig  Vejledning.  Derfor,  o  Gud,  vær  barm- 
hjertig mod  dine  Børn,  der  bor  paa  Jorden.  Ihukom  de  op- 
rigtige af  Hjertet  i  alle  Lande.  Bring  dem  til  Sandhedens  Er- 
kendelse. Led  dem  ved  din  almægtige  Haand  til  Frelsens 
Hjem. 

Ihukom  dit  Pagtens  Folk.  Maa  de  vokse  i  Kundskaben  om 
dig  og  i  gode  Gerninger  Dag  for  Dag.  Ihukom  Zions  Ungdom. 
Maa  de  undgaa  Syndens  og  Fordærvelsens  Veje  og  vandre 
paa  den  Sti,  der  leder  til  evigt  Liv.  Tilintetgør  de  ondes  og 
de  ugudeliges  snedige  Planer  og  Angreb.  Maa  de  blive  fangne 
i  deres  egne  Snarer  og  selv  falde  i  de  Grave,  som  de  har  gra- 
vet for  at  ødelægge  dit  Folk.  Fremskynd  Dagen,  da  Zion  skal 
forløses,  da  Synd  og  Ugudelighed  skal  banlyses  fra  Jordens 
Overflade  og  Retfærdighed  vælde  frem  og  dække  Jorden,  lige- 
som Vandene  dækker  Havets  Bund,  er  min  ydmyge  Bøn  i 
Jesu  Kristi  Navn.  Amen. 


Dersom  din  Fortid  ikke  har  været  tilfredsstillende,  kæmp 
for  Fremtiden. 

Egenkærligheden  er  den  mest  følsomme  og  samtidig  den 
mest  sejglivede  af  alle  vore  Følelser.  Den  ringeste  Ubetyde- 
lighed vil  saare  den,  men  intet  i  Verden  kan  slaa  den  ihjel. 

DET  AANDELIGE  OG  KØDELIGE  JEG. 

Hvem  har  ikke  hørt  en  eller  anden  karaktersvag  Stakkel,, 
der  har  nedsølet  sig  i  al  Slags  Synd  og  Last,  med  et  und- 
skyldende Skuldertræk  og  et  sygeligt  Smil  paa  Læben  sige: 
Det  gode,  som  jeg  vil,  det  gør  jeg  ikke,  men  det  onde,  som  jeg 
ikke  vil,  det  gør  jeg.  Saadan  noget  lignende  sagde  Paulus  en 
Gang,  og  denne  hans  Udtalelse  er  bleven  meget  misforstaaet 
—  og  meget  misbrugt. 

Drankeren,  der  ikke  kan  gaa  forbi  en  Beværtning  uden  at 
falde  for  Fristelsen  til  at  svire  sine  surt  erhvervede  Penge  op, 
har  hele  Tiden  en  mere  eller  mindre  uklar  Følelse  af,  at  han 
nedværdiger  sig  selv,  men  —  det  onde,  som  jeg  ikke  vil,  det 
gør  jeg.  Og  saadan  er  det  med  de  mange  andre  Skrøbelig- 
heder og  Synder,  som  Mennesker  giver  efter  for.  Vi  véd,  det 
er  forkert,  der  er  noget  i  os,  som  advarer  os  imod  det,  og 
naar  vi  alligevel  gør  det,  vil  vi  gerne  bilde  os  selv  ind,  at  vi 
bliver  draget  ind  i  det  mod  vor  Vilje,  at  vi  i  Virkeligheden 
ikke  vil  det  onde,  men  gør  det  alligevel. 

Medens  svage,  viljeløse  Mennesker  tager  Pauli  Ord  til  Ind- 
tægt og  undskylder  sig  med,  at  saadan  var  det  ogsaa  med 
denne  Herrens  Apostel,  saa  er  det  alligevel  sandt,  hvad  Pau- 
lus skrev  til  Romermenigheden,  kun  ikke  paa  den  Maade, 
som  saadanne  Individer  ynder  at  antage.  Paulus  var  ikke 
Dranker,  var  ikke  befængt  med  eller  gav  efter  for  Laster  og 
Synd  af  forskellig  Slags,  men  de  var  i  hans  Kød,  og  han 
maatte  kæmpe  mod  dem.  Lad  os  se,  hvad  Paulus  egentlig 

skriver: 

I 

»Thi  jeg  véd,  at  i  mig,  det  vil  sige  i  mit  Kød,  bor  der  ikke 
godt;  thi  Viljen  har  jeg  vel,  men  at  udføre  det  gode  formaar 
jeg  ikke;  thi  det  gode,  som  jeg  vil,  det  gør  jeg  ikke;  men  det 
onde,  som  jeg  ikke  vil,  det  øver  jeg.  Dersom  jeg  da  gor  det, 
som  jeg  ikke  vil,  saa  er  det  ikke  mere  mig,  der  udfører  det, 
men  Synden,  som  bor  i  mig.  Saa  finder  jeg  da  den  Lov  for 
mig,  som  vil  gøre  det  gode,  at  det  onde  ligger  mig  for  Haan- 
den.  Thi  jeg  glæder  mig  ved  Guds  Lov  efter  det  indvortes 

Menneske;  men  jeg  ser  en  anden  Lov  i  mine  Lemmer,  som 
strider  imod  mit  Sinds  Lov  og  tager  mig  fangen  under  Syn- 
dens Lov,  som  er  mine  Lemmer.« 

Mennesket  er  en  Dobbelthed,  en  Aand  iført  et  Legeme. 
Legemet  er  dannet  af  Jordens  Støv,  født  under  Synd  og  i  syn- 
dige Omgivelser.  Formedelst  den  Synd,  som  er  i  Verden,  er 
det  underkastet  Døden.  Men  Aanden  er  ikke  underkastet 
hverken  Synd  eller  Død;  den  var  til  før  Legemet  i  en  Forud- 
tilværelse  i  Guds  Nærhed,  hvor  der  ikke  var  Synd  eller  ondt. 
Den  jordiske  Tilværelse  blev  jo  netop  lagt  til  Rette,  for  at 
disse  Aander  her  kunde  lære  Forskellen  paa  godt  og  ondt  at 
kende,  modtage  Legemer,  der  var  Døden  og  Synden  under- 
kastet, og  derigennem  høste  Erfaringer  og  lære  at  kæmpe  mod 
og  sejre  over  det  onde. 

Dette  kødelige  Legeme  er  underkastet  Jordelivets  Love  og 
er  paavirket  og  omgivet  af  Synd.  Vor  Forstand,  Tænkeevne  og 
Handlekraft  er  ganske  vist  aandelige  Egenskaber,  men  iført 
Legemet  maa  Aanden  forstaa,  tænke  og  handle  igennem  det- 
tes Organer,  og  for  at  udtrykke  sig  gøre  Brug  af  Hjerne,  Ner- 
ver og  Legemsdele,  og  da  disse  i  mere  eller  mindre  Grad  er 
Døden  og  Synden  underkastet,  befængt  med  syndige  Tilbøje- 
ligheder og  Lyster,  Kødets  Lyst,  som  det  jo  er  Meningen,  vi 
skal  kæmpe  med  og  vinde  Sejr  over,  da  opstaar  der  en  Kamp 
i  os  mellem  vort  aandelige  Jeg  og  Kødets  Tilbøjeligheder.  Det 
aandelige  Jeg,  vor  Aand,  er  en  Søn  eller  Datter  af  Gud  og  vil 
det  gode,  vil  tilbage  til  sit  Ophav,  Gud;  medens  Kødet  søger 
Tilfredsstillelse  af  de  kødelige  Tilbøjeligheder,  som  hører 
Jordelivet  til.  Læs  nu  Pauli  Ord  i  Forbindelse  med  den  her 
fremsatte  Tanke: 

»Thi  det  gode,  som  (mit  aandelige)  jeg  vil,  det  gør  (mit 
kødelige)  jeg  ikke;  men  det  onde,  som  jeg  (Aanden)  ikke  vil, 
det  øver  jeg  (Kodet).  .  .  .  Thi  jeg  glæder  mig  ved  Guds  Lov 
efter  det  indvortes  Menneske  (Aanden);  men  jeg  ser  en  anden 
Lov  i  mine  Lemmer  (Kød),  som  strider  imod  mit  Sinds  Lov.« 
Det  er  klart,  at  Paulus  med  »det  indvortes  Menneske«  og  »mit 
Sind«   mener  det  egentlige  selv,  det  aandelige  Jeg,   og  her 

fremstiller  den  Kamp,  der  finder  Sted  mellem  dette  og  Kødets 
Tilbøjeligheder. 

Denne  Kamp  foregaar  i  os  alle.  Der  er  noget  i  enhver  af  os, 
der  vil  det  gode  og  advarer  os  mod  det  onde,  og  dette  noget 
kalder  vi  Samvittighed.  Hvad  er  vel  Samvittighed  andet  end 
vort  egentlige,  aandelige  Jeg,  vor  udødelige  Aand,  der  higer 
tilbage  til  Gud,  dens  Ophav,  tilbage  til  Livet.  Skal  vi  følge 
denne  Stemme,  eller  foretrækker  vi  at  følge  Kødets  Lyster  og 
Tilbøjeligheder,  der  betyder  Død? 

Samvittighedens  Stemme  er  Guds  Røst  i  os;  det  er  det  gud- 
dommelige, som  kun  vil  det  gode,  fordi  det  gode  hører  Gud 
til.  Den  Stemme  leder  aldrig  paa  Vildspor,  tager  aldrig  fejl 
af  Vejen;  men  lader  vi  Kødets  Lyster  og  Begær  overdøve  den, 
da  lader  vi  Synden  og  Døden  tage  Magten  fra  os  selv,  thi 
denne  Stemme  repræsenterer  vort  egentlige  Jeg,  den  andet  det 
forgængelige,  dødelige  Syndens  Menneske. 

Hvis  vi  følger  den  hviskende  Stemme,  da  følger  vi  vort 
egentlige  Jeg,  det  evige  i  os,  men  følger  vi  den  anden,  gør  det 
onde,  som  dette  vort  aandelige  Jeg  ikke  vil  —  og  som  Følge 
deraf  forsømmer  vore  Pligter,  gaar  til  Selskaber  eller  For- 
nøjelser paa  Sabbatens  Dag  i  Stedet  for  til  Herrens  Hus  og 
iøvrigt  lader  Kødet  raade  over  vor  Aand,  da  dræber  vi  efter- 
haanden  det  evige  Livs  Spire  i  os,  og  Resultatet  er  aandelig 
Død-  J.  S.  H. 


STRØTANKER. 

At  bede  med  vore  Børn  vil  bringe  dem  nærmere  til  Frel- 
seren end  at  bede  for  dem. 

Vrede  er  midlertidigt  Vanvid.  Behersk  derfor  dine  Liden- 
skaber, thi  ellers  vil  de  beherske  dig.  Horace. 

Hykleri  er  Daarskab;  thi  det  er  meget  lettere,  sikrere  og 
behageligere  at  være  det,  som  man  synes  at  være,  end  at  have 
Besvær  med  at  give  det  Udseende  af  at  være,  hvad  man  ikke  er. 

PROFETIENS  AAND  I  KRISTI  KIRKE. 

Profetier  i  vore  Dage  og  deres  Opfyldelse. 
<Tale  af  Ældste  Nephi  L.  Morris  i  Salt  Lake  City  den  19.  Okt.  1924.) 

(Fortsat  fra  Side  213.) 

Aarene  gik,  og  omsider  brød  den  store  Verdenskrig  ud  i 
1914.  For  England  var  Østen  af  stor  Betydning  —  Suez- 
Kanalen,  Gibraltar,  Orienten,  Afrikas  Nordkyst  —  alle  disse 
Steder  havde  stor  strategisk  Værdi.  General  Maude  blev  sendt 
til  Østen,  men  det  farefulde  Foretagende  mislykkedes.  Gene- 
ral Edmund  Allenby  blev  senere  udkaaret  til  denne  Opgave, 
som  det  lykkedes  ham  at  udføre  efter  at  have  kæmpet  helte- 
modigt mod  alle  Slags  Vanskeligheder  —  Vandmangel,  uhyre 
besværlige  Troppetransporter  o.  s.  v.  Den  10.  December  1917 
omringede  General  Allenby  imidlertid  Jerusalem,  og  den  føl- 
gende Dag  drog  han  ind  i  Staden  uden  at  mode  nogen  Mod- 
stand og  tog  den  i  Besiddelse.  Ikke  en  Sten  blev  løsrevet,  ikke 
en  Tomme  Jord  forstyrret,  ikke  et  Skud  affyret,  ikke  en  Gang 
en  Salut  for  Sejrherrerne;  men  Portene  blev  aabnede  som  for 
et  stort  religiost  Optog,  og  General  Allenby  med  sin  Stab  tog 
den  hellige  Stad  i  Besiddelse.  Han  udstedte  en  paa  flere  Sprog 
affattet  Proklamation,  hvori  han  lovede  alle  religiøs  og  po- 
litisk Frihed  og  tilsagde  Templer  og  hellige  Steder  sin  Be- 
skyttelse mod  al  Overlast;  thi  denne  By  var  Hjemstedet  og 
Udgangspunktet  for  Verdens  tre  store  Religioner:  Judaismen, 
Kristendommen  og  Muhamedanismen. 

Ikke  saa  snart  var  Besættelsen  af  Jerusalem  tilvejebragt  og 
England  i  fuld  og  uomtvistelig  Kontrol,  før  General  Allenby 
underrettede  Englands  Regering  om  sin  Bedrift.  Lord  Bal- 
four  fremsatte  straks  den  engelske  Regerings  Stilling  til  Jø- 
derne og  Palæstina.  Han  udtrykte  det  engelske  Folks  venlige 
Sindelag  overfor  Zionist-Bevægelsen,  og  dermed  var  Jerusa- 
lems Porte  aabnede  paa  vid  Gab  for  alle  Jøder  i  Verden. 

Da  dette  var  udrettet,  oprettede  Regeringen  ved  Krigens 
Ophør  visse  Mandater  i  Østen.  Den  lille  Republik  Armenien 

blev  organiseret.  Frankrig  overtog  Ledelsen  af  et  andet  Land- 
omraade,  og  Italien  fik  et  tredie,  men  da  det  engelske  Mandat 
blev  dannet,  indbefattede  det  hele  Palæstina,  hvorved  Orson 
Hydes  Profeti  blev  opfyldt  bogstaveligt  og  paa  en  forunderlig 
Maade.  Han  sagde,  at  »England  er  bestemt  til,  ifølge  Himme- 
lens vise  Styrelse,  at  udrække  sin  politiske  Magts  Arm  og 
stille  sig  i  første  Række  i  dette  herlige  Foretagende«,  nemlig 
at  give  Jøderne  deres  gamle  forjættede  Land  tilbage. 

Da  en  Gældskommission  blev  oprettet,  der  skulde  varetage 
alle  Erstatnings-  og  Handelsaffærer  i  Syrien,  blev  en  Eng- 
lænder ved  Navn  Adam  Block  udpeget  til  Formand.  Ikke  en 
nok  saa  lille  Gæld  kunde  betales  eller  en  eneste  Krone  mod- 
tages uden  denne  Mands  Anerkendelse.  Og  da  det  engelske 
Mandat  var  fuldstændig  organiseret,  blev  en  Jøde,  Sir  Herbert 
Samuel,  en  engelsk  Undersaat,  gjort  til  Overpræsident  af  Pa- 
læstina. Han  blev  given  absolut  Autoritet  til  at  forvalte  alle 
Palæstinas  Anliggender  under  den  engelske  Regerings  Over- 
ledelse.  Bag  ham  stod  hele  det  engelske  Riges  Hær  og  Flaade. 
Sir  Herbert  Samuel  er  Efterkommer  af  den  en  Gang  saa  be- 
rømte  og  mægtige  Salomon,  men  besidder  større  Magt  og  ny- 
der større  Anseelse  end  hans  kongelige  Forgænger  i  al  dennes 
Herlighed. 

Lad  mig  gentage:  Orson  Hyde  erklærede,  at  naar  den  længe 
ventede  Begivenhed  skulde  finde  Sted,  nemlig  Jødernes  Ind- 
samling til  deres  Fædres  og  Davids  Stad,  vilde  det  ske  gen- 
nem Udøvelsen  af  det  engelske  Folks  politiske  Magt,  og  at 
den  engelske  Nation  vilde  være  først  i  Rækken  i  dette  herlige 
Foretagende.  En  Snes  Profeter  har  forudsagt  denne  Begiven- 
hed. Maaske  et  Hundrede  har  omtalt  Jerusalems  Genopbyg - 
gelse  og  Abrahams  Børns  Grundfæsteise  paa  deres  Fædres 
Land;  men  af  alle  disse,  som  han  talt  i  Herrens  Navn,  har 
kun  en  Profet  forudsagt,  at  det  engelske  Folk  skulde  blive  det 
guddommeligt  udvalgte  Redskab  til  Udførelsen  af  dette  mæg- 
tige Foretagende,  og  denne  Mand  var  Orson  Hyde,  en  Apostel 
i  Kirken  i  denne  evangeliske  Uddeling. 

Parley  P.  Pratt  sang:  »Se,  Israel  fra  fjern  og  nær,  nu  skal 

samles  til  sit  Hjem;  de  med  deres  Midler  der,  bygge  vil  Je- 
rusalem.« Ikke  saa  snart  havde  Lord  Balfour  bekendtgjort  sin 
Regerings  Standpunkt  med  Hensyn  til  Jøderne,  før  Jøder  fra 
alle  Jordens  Egne,  hvortil  de  havde  været  adspredte  ligesom 
Avner  for  Vinden,  vendte  deres  Ansigter  og  Hjerter  mod  Je- 
rusalem. Alle  Jøder  har  aldrig  nogensinde  levet  i  Palæstina. 
Alle  Jøder  vil  heller  aldrig  samles  der.  Men  de  underkuede 
Joder  i  det  før,  og  maaske  endnu,  saa  tyranniske  Rusland,  i 
Østrig  og  Balkanstaterne,  hvis  Jord  har  været  gennemsyret 
med  jødisk  Blod  gennem  de  henrundne  Aarhundreder,  ser 
med  Glæde  og  Længsel  hen  til  Jerusalems  Genopbyggelse  og 
til  Palæstina  som  en  jødisk  Nation. 

En  russisk  Rabbiner  fortalte  mig  for  nogle  Aar  siden,  at  der 
paa  den  Tid  var  500.000  Jøder,  som  gjorde  sig  rede  til  at  drage 
til  det  hellige  Land,  men  at  et  stort  Genopbyggelsesarbejde 
maa  gaa  forud  for  Indvandringen.  Der  skal  anlægges  Gader 
og  bygges  Huse,  der  maa  sørges  for  Vand  og  Kloaker,  og  Lys- 
og  Kraftanlæg  maa  opføres,  før  Befolkningen  kan  forøges  i 
betydelig  Grad.  Med  andre  Ord,  som  Parley  P.  Pratt  siger  i 
Samlen:  »De  med  deres  Midler  der«  maa  benyttes  til  at  op- 
bygge Jerusalem. 

Grundvolden  er  allerede  lagt  til  et  stort  Universitet,  og 
Zionist-Bevægelsen  foretager  en  planmæssig  Indsamling  af 
Midler  til  dette  Opbyggelsesarbejde  og  til  Understøttelse  for 
Jøder,  der  kommer  til  det  hellige  Land  med  bare  Hænder, 
men  villige  til  at  arbejde. 

En  anden  Ting  af  Interesse  i  Forbindelse  med  denne  Pro- 
feti er  Orson  Hydes  Bøn:  O  Herre,  inspirer  Kongernes  og 
Magthavernes  Hjerter  med  Ønsket  om  at  se  dine  Hensigter 
opfyldte  med  Hensyn  til  dette  Land,  og  maa  saadanne  Na- 
tioner være  bevarede  fra  Hunger,  Pest  og  Ødelæggelse.  Hvad 
var  de  kæmpende  Magters  Stilling  til  det  hellige  Land  under 
den  store  Krig?  Centralmagterne  var  allierede  med  Tyrkiet  og 
maatte  derfor  nødvendigvis  forsvare  Tyrkiets  Overherre- 
dømme i  Palæstina.  Orson  Hyde  bad,  at  de  Nationer,  som 
modarbejdede  Opfyldelsen  af  Herrens  Hensigter  med  dette 

Land,  maatte  blive  omstyrtede.  Paa  den  anden  Side,  ikke  saa 
snart  havde  England  og  dets  Allierede  gjort  sig  til  Herrer  i 
Østen,  før  dette  Land  officielt  erklærede  sig  rede  til  at  aabne 
Landet  for  Jødernes  Indsamling.  Udentvivl  led  England  mere 
under  denne  Krig  end  nogensinde  før  og  havde  tungere  Byr- 
der at  bære,  men  det  forøgede  sit  Landomraade  og  fik  større 
Magt  og  Indflydelse  end  nogensinde  før.  Dets  Bedrifter  i 
denne  Krig  var  uden  Sammenligning  større  end  nogen  i  hele 
dets  Historie,  fordi  det  karnpede  for  Humanitet  og  Retfær- 
dighed. 

Og  hvilket  sørgeligt.  Skue  frembyder  ikke  de  andre  Magter. 
Østrig  blev  straks  efter  Krigen  nødsaget  til  at  erklære  sig  po- 
litisk og  finansielt  fallit.  Landet  blev  saa  at  sige  lagt  paa 
Auktionsbordet,  men  der  fandtes  ingen  Køber.  Det  fik  Lov 
til  at  eksistere  som  en  politisk  Nødvendighed,  men  Østrigs 
tidligere  Storhed  og  Glans  er  sunket  i  Grus  tillige  med  Huset 
Hapsburg.  Og  hvor  er  Hohenzollerne?  Den  kejserlige  Krigs- 
herre er  af  selve  det  tyske  Folk  udelukket  fra  nogensinde 
mere  at  sætte  sin  kejserlige  Fod  paa  Fædrelandets  Jord.  Han 
er  en  Eneboer  og  en  Landflygtig  i  Grev  Bentincks  Slot  i  Hol- 
land. Hvor  er  Gaarsdagens  Konger  og  Kejsere  henne?  »Vinden 
har  bkvst  dem  bort.« 

Ja,  Hapsburgerne  og  Hohenzollerne  og  en  hel  Snes  andre 
kongelige  Personligheder  er  fejet  bort  i  Løbet  af  de  sidste  ti 
Aar.  Kunde  vor  Profet-Missionærs  Bøn  udtalt  paa  Oliebjerget 
blive  mere  bogstavelig  besvaret,  end  Tilfældet  er? 

Dersom,  som  T.  H.  Horne  siger,  »Profeti  er  et  Kundskabens 
Mirakel,  er  Erklæring  eller  Fremstilling  af  noget  fremtidigt, 
udenfor  den  menneskelige  Visdoms  Evne  til  at  forudse  eller 
beregne,  og  den  er  det  højeste  Bevis,  der  kan  gives,  paa  over- 
naturlig Forbindelse  med  Guddommen  og  Sandheden  af  en 
Aabenbaring  fra  Gud«,  hvad  større  Bevis  kan  tænkende  Mænd 
og  Kvinder  forlange  end  det,  som  her  er  fremsat  vedrørende 
denne  ene  Profeti  af  Orson  Hyde,  en  af  Kirkens  Ældster? 
Hvad  større  Vidnesbyrd  kan  vi  Sidste-Dages  Hellige  forlange 

end  disse  utallige  Profetier,  der  er  saa  almindelige  indenfor 
det  hellige  Præstedømmes  Virksomhed? 

Mange  af  eder  har  set  Opfyldelsen  af  et  Tusinde  Profetier 
udtalt  af  denne  Kirkes  Ældster  i  eders  Paahor.  Verden  kan 
i  Dag  se  den  bogstavelige  Opfyldelse  af  denne  Profeti,  der 
blev  givet  af  Orson  Hyde  i  1841  angaaende  Jerusalem.  Og 
saaledes  kan  baade  Verden  og  de  Sidste-Dages  Hellige  læse 
og  høre  denne  og  andre  Profetier  og  senere  faa  Øje  paa  den 
tilsvarende  Begivenhed,  hvorved  baade  de  og  vi  bliver  Vidner 
til  et  Kunskabens  Mirakel  —  en  guddommelig  Profeti. 


ORDHOLDENHED. 

Du  kan  give  dit  Ord,  og  det  vil  blive  anerkendt  ligesaa 
meget  som  din  Underskrift.  Det  siges  om  Grover  Cleveland, 
at  naar  han  gav  sit  Ord  kunde  man  stole  ubetinget  derpaa. 
Dersom  du  holder  det  én  Gang  givne  Ord,  vil  du  ligesom  en 
Magnet  kunne  drage  stærke  og  ædle  Mænd  til  din  Side. 

Hold  dit  Ord! 

Du,  som  er  en  Fader  eller  Moder  —  hold  dit  Ord  overfor 
dine  Børn;  du,  som  er  en  Arbejdsgiver  —  hold  dit  Ord  over- 
for dine  Arbejdere;  du,  som  er  en  Arbejder  —  hold  dit  Ord 
overfor  din  Mester  og  dine  Kammerater;  du,  som  har  Venner 
—  hold  dit  Ord  overfor  dem,  og  du  vil  beholde  dem. 

Hold  dit  Ord! 

Har  du  gjort  en  Aftale  med  nogen  —  overhold  den  punkt- 
lig og  bestemt.  Har  du  sagt,  at  du  vil  betale  en  Mand,  betal 
ham.  Giv  aldrig  dit  Ord,  uden  du  er  sikker  paa,  at  du  kan 
holde  det. 

Den  allervigtigste  Ting,  du  har  at  gøre,  er  at  holde  dit  Ord 
overfor  dig  selv.  Tænk  aldrig  paa  at  sige  til  dig  selv,  at  du 
vil  gøre  dette  eller  hint  uden  at  tage  fat  paa  at  udføre  det. 
Dersom  du  blot  vil  gøre  dette,  vil  du  aldrig  behøve  at  bekymre 
dig  om  andre  Mennesker  —  de  vil  da  stole  paa  dit  Ord. 

Der  er  et  hinsides,  i  hvilket  enhver  Sjæl  iblandt  os  skal 
leve  som  en  Fortsættelse  af  den  evige  Tilværelse,  hvoraf  Livet 
paa  Jorden  kun  er  et  midlertidigt  Øjeblik;  og  vor  Stilling  og 
Forhold  dér  vil  svare  til  det  Liv,  vi  har  levet  i  Kødet,  enten 
det  har  været  godt  eller  ondt. 

Religionen  har  at  gøre  med  baade  dette  Liv  og  med  det 
tilkommende.  Vi  er  kun  gennemrejsende  paa  Jorden,  og  me- 
dens denne  jordiske  Tilværelse  er  overordentlig  vigtig  og  be- 
tydningsfuld, saa  er  den  dog  kun  hovedsageligt  en  Prøvestand 
—  en  Forberedelse  for  Evigheden. 

Der  er  en  Periode  i  Sjælenes  evige  Tilværelse,  der  fornem- 
melig er  bestemt  til  at  være  en  Omvendelses-  og  Prøvetid. 
Pauli  inderlige  Formaning  er  henvendt  til  os  alle:  »Grib.  det 
evige  Liv«  —  medens  Lejligheden  gives.  Det  er  godt  for  os  at 
erindre,  hvad  der  er  bleven  sagt  om  dem,  der  ikke  vil  bære 
Omvendelsens  Frugter:  »Ham  skal  fratages  endogsaa  det  Lys, 
som  han  har  modtaget;  thi  min  Aand  skal  ikke  trættes  med 
Mennesket  evindeligen,  siger  Hærskarernes  Herre.« 


Al  Livets  virkelige  Sødme  findes  paa  Bunden  af  den  bitre 
Kalk. 

Vær  tilfreds  med,  hvad  du  besidder,  men  vær  ikke  tilfreds 
med  dig  selv,  før  du  paa  bedste  Maade  har  benyttet  det,  du 
besidder. 

